Бодин/3
ТРЕЋИ ПРИЗОР
Тамница Бодинова у Антиохији. С леве стране улазак у тамницу на више степена узвишен; с десне стране врата, а близу ових стол и столац, острагу уз зид постеља.

ТАМНИЧАР (уђе полагано кроз врата на левој страни у тамницу, обазре се опрезно по њој као да гледа има ли кога, оде полако на врата с десна и прислушкује и закључа полагано иста врата, пак се онда поврати к онима на која бијаше ушао те и ова закључа. На то приступи к зиду ниже постеље и удари полако три пута дланом о длан и одступи у натраг. На то се невиђена у зиду враташца нагло отворе и очима се укаже наоружан убијца стојећи укочено.)
ТАМНИЧАР (даје му знак да полако долази, кад овај до њега дође покаже му тамничар руком да је на месту.)
УБИЈЦА (гледи по тамници.)
ТАМНИЧАР (узме га за руку и одведе га к постељи покаже му место где лежи глава где стоје ноге и онда од прилике где се находе прси па измахне као да хоће да убоде тамо. —)
УБИЈЦА (чини руком као да нож тамо у нешто забоде.)
ТАМНИЧАР (даје му знаком познати да више пута убоде и то из све снаге.)
УБИЈЦА (покаже снажну своју голу мишицу па онда велии свој го нож и уверава знаци тамничара да се не брнне.)
ТАМНИЧАР (извади из недара лист у ком стоји да убијцу ако. му посао срећно за руком не изпадне обесити има и покаже му га.)
УБИЈЦА (даје разумети да зна што је у писму и што хоће тамничар тим да каже али да је сигуран да до тога доћи неће.)
ТАМНИЧАР (даје му знак да одлази.)
УБИЈЦА (изиђе лаганим кораком на врата на која бијаше ушао; а ова се за њим затворе.)
ТАМНИЧАР (за себе):
Ни сух под њим неби лист шушнуо... 
Тако тихим смрт иде кораком.
(На то приступи к вратма на десно провири кроз кључаницу и одбравн их лагано пак онда тихо оде на врата на лево која лагано одкључа напоље.)

Бодин